CELEX: 32009R0202
Language: el
Date: 2009-03-16 00:00:00
Title: Κανονισμός (ΕΚ) αριθ. 202/2009 της Επιτροπής, της 16ης Μαρτίου 2009 , για την τροποποίηση του κανονισμού (ΕΚ) αριθ. 600/2005 όσον αφορά τη χρήση των παρασκευασμάτων Bacillus licheniformis DSM 5749 και Bacillus subtilis DSM 5750 σε σύνθετες ζωοτροφές που περιέχουν νατριούχο λασαλοκίδη (Κείμενο που παρουσιάζει ενδιαφέρον για τον ΕΟΧ)

17.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 71/8
            
         
      ΚΑΝΟΝΙΣΜΌΣ (ΕΚ) αριθ. 202/2009 ΤΗΣ ΕΠΙΤΡΟΠΉΣ
   
   της 16ης Μαρτίου 2009
   για την τροποποίηση του κανονισμού (ΕΚ) αριθ. 600/2005 όσον αφορά τη χρήση των παρασκευασμάτων Bacillus licheniformis DSM 5749 και Bacillus subtilis DSM 5750 σε σύνθετες ζωοτροφές που περιέχουν νατριούχο λασαλοκίδη
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της άδειας αυτής.
            
         
               (2)
            
            
               Τα παρασκευάσματα Bacillus licheniformis DSM 5749 και Bacillus subtilis DSM 5750, τα οποία ανήκουν στην ομάδα των «μικροοργανισμών», εγκρίθηκαν χωρίς χρονικό περιορισμό, σύμφωνα με την οδηγία 70/524/ΕΟΚ του Συμβουλίου (2), ως πρόσθετη ύλη ζωοτροφών για χρήση σε θηλυκούς χοίρους με τον κανονισμό (ΕΚ) αριθ. 1453/2004 της Επιτροπής (3) για χρήση σε γαλοπούλες προς πάχυνση και μόσχους ηλικίας έως τριών μηνών με τον κανονισμό (ΕΚ) αριθ. 600/2005 της Επιτροπής (4) που τροποποιήθηκε στη συνέχεια με τον κανονισμό (ΕΚ) αριθ. 2028/2006 (5) και για χρήση σε χοίρους προς πάχυνση και σε χοιρίδια με τον κανονισμό (ΕΚ) αριθ. 2148/2004 της Επιτροπής (6). Η εν λόγω πρόσθετη ύλη καταχωρίστηκε στη συνέχεια στο κοινοτικό μητρώο πρόσθετων υλών ζωοτροφών ως υπάρχον προϊόν, σύμφωνα με το άρθρο 10 του κανονισμού (ΕΚ) αριθ. 1831/2003.
            
         
               (3)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τροποποίηση της άδειας κυκλοφορίας του εν λόγω παρασκευάσματος, προκειμένου να επιτραπεί η χρήση του σε ζωοτροφές που περιέχουν το κοκκιδιοστατικό νατριούχο λασαλοκίδη για γαλοπούλες προς πάχυνση. Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του εν λόγω κανονισμού.
            
         
               (4)
            
            
               Η Ευρωπαϊκή Αρχή για την Ασφάλεια των Τροφίμων, στη γνώμη της 22ας Οκτωβρίου 2008, κατέληξε στο συμπέρασμα ότι τεκμηριώθηκε η συμβατότητα των παρασκευασμάτων πρόσθετης ύλης Bacillus licheniformis DSM 5749 και Bacillus subtilis DSM 5750 με τη νατριούχο λασαλοκίδη (7).
            
         
               (5)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (6)
            
            
               Ο κανονισμός (ΕΚ) αριθ. 600/2005 πρέπει συνεπώς να τροποποιηθεί αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 600/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαρτίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  EE L 268 της 18.10.2003, σ. 29.
   
      (2)  EE L 270 της 14.12.1970, σ. 1. Οδηγία όπως καταργήθηκε με τον κανονισμό (ΕΚ) αριθ. 1831/2003.
   
      (3)  EE L 269 της 17.8.2004, σ. 3.
   
      (4)  EE L 99 της 19.4.2005, σ. 5.
   
      (5)  EE L 414 της 30.12.2006, σ. 26.
   
      (6)  ΕΕ L 370 της 17.12.2004, σ. 24.
   
      (7)  Γνώμη της επιστημονικής ομάδας για τις πρόσθετες ύλες και τα προϊόντα ή τις ουσίες που χρησιμοποιούνται στις ζωοτροφές (FEEDAP) σχετικά με τη συμβατότητα του μικροβιακού προϊόντος Bioplus 2B (Bacillus licheniformis and Bacillus subtilis) με τη νατριούχο λασαλοκίδη. Δελτίο EFSA (2008) αριθ. 841, σ. 1-7.
   
      ΠΑΡΑΡΤΗΜΑ
      Στο παράρτημα ΙΙΙ του κανονισμού (ΕΚ) αριθ. 600/2005, η καταχώριση για το E 1700, Bacillus licheniformis DSM 5749 και Bacillus subtilis DSM 5750 αντικαθίσταται από τα ακόλουθα:
      
         
                     Αριθμός ΕΚ
                  
                  
                     Πρόσθετη ύλη
                  
                  
                     Χημικός τύπος, περιγραφή
                  
                  
                     Είδος ή κατηγορία ζώου
                  
                  
                     Μέγιστη ηλικία
                  
                  
                     Ελάχιστη περιεκτικότητα
                  
                  
                     Μέγιστη περιεκτικότητα
                  
                  
                     Λοιπές προϋποθέσεις
                  
                  
                     Λήξη της περιόδου έγκρισης
                  
               
                     CFU/kg πλήρους ζωοτροφής
                  
               
                     Μικροοργανισμοί
                  
               
                     «E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (Σε αναλογία 1/1)
                  
                  
                     Μείγμα Bacillus licheniformis DSM 5749 και
                     
                        Bacillus subtilis DSM 5750 με ελάχιστη περιεκτικότητα 3,2 × 109 CFU/g πρόσθετης ύλης (1,6 × 109 κάθε βακτηρίου)
                  
                  
                     Γαλοπούλες προς πάχυνση
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσφαιρωμάτων.
                     Μπορεί να χρησιμοποιηθεί σε σύνθετες ζωοτροφές που περιέχουν τα κοκκιδιοστατικά:
                     δικλαζουρίλη, αλοφυγινόνη, νατριούχος μονενσίνη, ροβενιδίνη, εναμμώνια μαδουραμικίνη και νατριούχος λασαλοκίδη.
                  
                  
                     Χωρίς χρονικό περιορισμό
                  
               
                     Μοσχάρια
                  
                  
                     3 μηνών
                  
                  
                     1,28 × 109
                     
                  
                  
                     1,28 × 109
                     
                  
                  
                     Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσφαιρωμάτων.
                  
                  
                     Χωρίς χρονικό περιορισμό»